7.2.2023
EL
Επίσημη Εφημερίδα της Ευρωπαϊκής Ένωσης
C 47/91 Τετάρτη 6 Ιουλίου 2022
ΙΗ. λαμβάνοντας υπόψη ότι, σύμφωνα με έρευνες του ΟΗΕ, οι Βόσνιοι ηλικίας 18 έως 29 ετών σκέφτονται σε ποσοστό 47 % τη μετανάστευση, προσωρινά ή μόνιμα, καθώς είναι απογοητευμένοι από την έλλειψη προοπτικών στη χώρα τους· λαμβάνοντας υπόψη ότι, σύμφωνα με μια έκθεση του Ταμείου των Ηνωμένων Εθνών για τον Πληθυσμό, εγκαταλείπουν τη Βοσνία και Ερζεγοβίνη κάθε χρόνο 50 000 έως 55 000 άνθρωποι κατά μέσο όρο, στην πλειονότητά τους ειδικευμένο εργατικό δυναμικό και επαγγελματίες· ΙΘ. λαμβάνοντας υπόψη ότι η επίσημη ή ανεπίσημη εξύμνηση καταδικασθέντων εγκληματιών πολέμου και ο διαχωρισμός και οι διακρίσεις βάσει εθνοτικής καταγωγής ή θρησκευτικών πεποιθήσεων αντιβαίνουν στην ίδια την ουσία του ευρωπαϊκού εγχειρήματος· λαμβάνοντας υπόψη ότι είναι αναγκαίο να τεθεί εκτός νόμου η άρνηση του Ολοκαυτώματος, καθώς και η γενοκτονία, τα εγκλήματα πολέμου και τα εγκλήματα κατά της ανθρωπότητας· Κ.
λαμβάνοντας υπόψη ότι η Βοσνία και Ερζεγοβίνη αντιμετωπίζει επί του παρόντος τη μεγαλύτερη αστάθεια μετά τον πόλεμο που είχε διεξαχθεί στο διάστημα 1992 έως 1995· λαμβάνοντας υπόψη ότι, στη Βοσνία και Ερζεγοβίνη, ορισμένοι πολιτικοί ηγέτες της Σερβικής Δημοκρατίας της Βοσνίας και Ερζεγοβίνης (Republika Srpska) χρησιμοποιούν εμπρηστικές ρητορικές και συμμετέχουν σε αποσταθεροποιητικές ενέργειες, με στόχο να προετοιμάσουν την αποχώρηση από τους κρατικούς θεσμούς (συμπεριλαμβανομένων του στρατού, του φορολογικού συστήματος και του δικαστικού συστήματος) και να δημιουργήσουν ανεξάρτητες αρχές, παραβιάζοντας έτσι την ειρηνευτική συμφωνία του Ντέιτον· λαμβάνοντας υπόψη ότι ορισμένοι ξένοι πολιτικοί παράγοντες υποστηρίζουν ενεργά τις ανατρεπτικές και αποσχιστικές προσπάθειες της σερβοβόσνιας ηγεσίας, με επικεφαλής τον Milorad Dodik·
ΚΑ. λαμβάνοντας υπόψη ότι στις 18 Μαρτίου 2022, το Συμβούλιο ενέκρινε την απόφαση (ΚΕΠΠΑ) 2022/450 (9), με την οποία παρατείνεται το υφιστάμενο πλαίσιο κυρώσεων για άτομα που υπονομεύουν την κυριαρχία, την εδαφική ακεραιότητα και τη συνταγματική τάξη της Βοσνίας και Ερζεγοβίνης ή την ειρηνευτική συμφωνία του Ντέιτον· ΚΒ. λαμβάνοντας υπόψη ότι το Συμβούλιο εκφράζει τακτικά την υποστήριξή του στην κυριαρχία, την ενότητα και την εδαφική ακεραιότητα της Βοσνίας και Ερζεγοβίνης· ΚΓ. λαμβάνοντας υπόψη ότι οι κακόβουλες ξένες άμεσες και μέσω τρίτων παρεμβάσεις και η παραπληροφόρηση έχουν σκοπό να προκαλέσουν διχογνωμία στις διάφορες κοινότητες και να αποσταθεροποιήσουν την περιοχή, ιδίως υπό το πρίσμα της ρωσικής εισβολής στην Ουκρανία· Λειτουργία των δημοκρατικών θεσμών 1.
υπογραμμίζει ότι ο ρυθμός προσχώρησης στην ΕΕ καθορίζεται από την εφαρμογή μεταρρυθμίσεων, με σκοπό να διασφαλιστεί η ορθή λειτουργία των δημοκρατικών θεσμών, βασίζεται δε στο κράτος δικαίου, τη χρηστή διακυβέρνηση και τα θεμελιώδη δικαιώματα· 2. παροτρύνει τη Βοσνία και Ερζεγοβίνη και όλους τους πολιτικούς της παράγοντες να επιδείξουν δέσμευση και να κάνουν σημαντικά βήματα προς την ένταξη στην ΕΕ προωθώντας τις 14 βασικές προτεραιότητες, ιδίως την αποκατάσταση της ανεξαρτησίας του δικαστικού συστήματος, την ενίσχυση του κράτους δικαίου και των αξιών και αρχών του σε όλα τα κρατικά όργανα, την εντατικοποίηση και ενίσχυση της καταπολέμησης της διαφθοράς και του οργανωμένου εγκλήματος, την προαγωγή και διασφάλιση της ελευθερίας των μέσων ενημέρωσης και ενός ευνοϊκού περιβάλλοντος για την κοινωνία των πολιτών και την προστασία των ευάλωτων ομάδων· 3. εκφράζει τη λύπη του διότι 25 χρόνια και πλέον μετά το τέλος του πολέμου, η χώρα εξακολουθεί να αντιμετωπίζει διχασμούς που προωθούνται από τις πολιτικές ελίτ, αποσχιστικές προσπάθειες και μεγάλη διαφθορά, με αποτέλεσμα, μεταξύ άλλων, χιλιάδες πολίτες να εγκαταλείπουν τη χώρα κάθε χρόνο, λόγω έλλειψης προοπτικών στη χώρα καταγωγής τους· 4.
χαιρετίζει τη συνεδρίαση της ΚΕΣΣ ΕΕ-Βοσνία και Ερζεγοβίνη στις 17 Ιουνίου 2021 και την έγκριση του εσωτερικού κανονισμού της, και υπογραμμίζει τη σημασία της διασφάλισης της λειτουργίας της μέσω ενός πολιτικού διαλόγου χωρίς αποκλεισμούς και τακτικής συνεργασίας· εκφράζει, ωστόσο, τη λύπη του για την έλλειψη πραγματικής δέσμευσης εκ μέρους των Βοσνίων ομολόγων για την προορατική καθιέρωση εποικοδομητικής κοινοβουλευτικής συνεργασίας, η οποία θα συνέβαλλε στην προτεραιότητα 3 από τις 14 βασικές προτεραιότητες· 5. επαναλαμβάνει τη σαφή υποστήριξή του στον πολιτειακό δημοκρατικό μετασχηματισμό της Βοσνίας και Ερζεγοβίνης μέσω της ευρωπαϊκής ολοκλήρωσης, με βάση την ενότητα, την κυριαρχία και την εδαφική ακεραιότητα, καθώς και τις αρχές της ισότητας και της απαγόρευσης των διακρίσεων έναντι όλων των πολιτών της χώρας, όπως κατοχυρώνονται στο Σύνταγμα·
(9)
ΕΕ L 91 της 18.3.2022, σ.
22.